Долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН ТОКТОМУ**

**Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүүнүн тартиби жана курулушу бүткөн объекттердин шайкештигин баалоо жөнүндө Жобону бекитүү тууралуу**

 Курулуш чөйрөсүндө административдик тоскоолдуктарды жокко чыгаруу максатында, Кыргыз Республикасынын Жер кодексине жана “Кыргыз Республикасынын шаар куруу мыйзамдарынын негиздери жөнүндө”, “Шаар куруу жана архитектура жөнүндө” жана “Кыргыз Республикасындагы жекече турак жай курулушу жөнүндө” Кыргыз Республикасынын мыйзамдарына ылайык “Кыргыз Республикасынын Өкмөтү жөнүндө” Кыргыз Республикасынын Конституциялык мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүүнүн тартибижана курулушу бүткөн объекттердин шайкештигин баалоо жөнүндө Жобо бекитилсин, тиркемеге ылайык.

2. Министрликтерге, мамлекеттик комитеттерге, административдик ведомстволорго жана аткаруу бийлигинин башка органдарына, жергиликтүү мамлекеттик администрацияларга жана жергиликтүү өз алдынча башкаруу органдарына (макулдашуу боюнча) бир айлык мөөнөттө өз чечимдерин ушул токтомго ылайык келтирсин.

3.Төмөнкүлөр күчүн жоготту деп таанылсын

- Кыргыз Республикасынын Өкмөтүнүн 2020-жылдын 17-январындагы №12 “Кыргыз Республикасында кыймылсыз мүлк объекттерин долбоорлоого, курууга жана башка өзгөртүүгө документтерди берүүнүн тартиби жана курулушу бүткөн эксплуатацияга берилүүчү объекттердин шайкештигин баалоо жөнүндө Жобону бекитүү тууралуу” токтому;

-Кыргыз Республикасынын Өкмөтүнүн 2020-жылдын 9-июлундагы №377 “Архитектура – курулуш иши чөйрөсүндө Кыргыз Республикасынын Өкмөтүнүн айрым чечимдерине өзгөртүүлөрдү киргизүү тууралуу” токтомунун 2 пункту.

4.Ушул токтомдун аткарылышын контролдоо Кыргыз Республикасынын Президентинин Администрациясынын курулуш, транспорт, жол жана коммуникациялар бөлүмүнө жүктөлсүн.

5.Ушул токтом расмий жарыяланган күнүнөн тартып он беш күн өткөндөн кийин күчүнө кирет.

**Министрлер**

**кабинетинин Төрагасы У.А.Марипов**